Diari Oficial de la Generalitat Valenciana


Sumari del DOGV 5605, del 24-09-2007 (2007/11025)

RESOLUCIÓ de 11 de setembre de 2006, de la Direcció General d'Universitat i Formació Superior, de la Conselleria d'Empresa, Universitat i Ciència per la qual es fa públic l'acord de la Comissió Gestora dels processos d'accés i preinscripció universitària pel qual s'establixen els terminis corresponents a la convocatòria extraordinària de preinscripció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5605

Data del DOGV
:   24-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11297


Data del document
:   11-09-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * accés a l'educació
    * examen
    * legislació
    * universitat

RESOLUCIÓ de 11 de setembre de 2006, de la Direcció General d'Universitat i Formació Superior, de la Conselleria d'Empresa, Universitat i Ciència per la qual es fa públic l'acord de la Comissió Gestora dels processos d'accés i preinscripció universitària pel qual s'establixen els terminis corresponents a la convocatòria extraordinària de preinscripció. [2007/11556]  
Per Orde de 15 de maig de 2006, de la conselleria de Empresa, Universitat i Ciència es regulen els procediments d'admissió a ensenyances universitàries a la Comunitat Valenciana per al curs académic 2006/2007.  
L'apartat segon de l'article 5 de la citada disposició assenyala que "Per resolució del director general d'Universitat i Formació Superior publicada en el Diari Oficial de la Comunitat Valenciana es farà pùblic l'acord de la Comissió de Preinscripció pel qual s'establixen els terminis corresponents a la convocatòria extraordinària".  
En virtut d'això, segons el que disposa la citada disposició, resolc:  
Únic. Fer públic l'acord de la Comissió Gestora dels processos d'accés i preinscripció universitària, pel qual es determina com a termini de preinscripció en les universitats públiques de la Comunitat Valenciana (convocatòria extraordinària) els dies 27, 28 i 29 de setembre de 2006.  
De conformitat amb el que establixen els articles 107, 116 i 117 de la Llei de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) Recurs de reposició davant de la Comissió de Preinscripció, en el termini d'un mes a comptar des de l'endemà al de la seua publicació.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.  
València, 11 de setembre de 2006.- El director general d'Universitat i Formació Superior: Herminio García Cuadra.